8. ΣΥΜΒΑΣΙΣ της 3/9 Ιουλ. 1931 (Αναδημ. 15 Σεπτ. 1931 (ΦΕΚ Α΄ 321) Μεταξύ Δημοσίου και Τραπέζης της Ελλάδος περί συγκεντρώσεως παρά τη Τραπέζη της Ελλάδος των εισπράξεων και Πληρωμών του Δημοσίου εις όσας περιφερείας δεν λειτουργούσι Υποκαταστήματα ή Πρακτορεία της Τραπέζης ταύτης. Η ισχύς της ανωτέρω συμβάσεως παραταθείσα επί δεκαετίαν από της λήξεώς της δια της από 23/30 Ιουν. 1941 συμβάσεως (ΦΕΚ 218) και ταύτης παραταθείσης επίσης επί δεκαετίαν από της λήξεώς της δια της από 12 Ιουλ./4 Αυγ. 1951 ετέρας συμβάσεως (ΦΕΚ 219) παρετάθη επί μίαν εισέτι δεκαετίαν από της λήξεως της τελευταίας δια της από 15 Δεκ. 1961/24 Ιαν. 1962 συμβάσεως (ΦΕΚ Α΄ 11). Επίσης παρετάθη αλληλοδιαδόχως δυνάμει των από 11 Ιουν 1971 (ΦΕΚ Α΄119),30 Ιουν. 1981 (ΦΕΚ Α΄186),2 Οκτ.1992 (ΦΕΚ Α΄168),3 Μαι 1993 (ΦΕΚ Α΄72), 26 Ιαν.1994 (ΦΕΚ Α΄53),18 Ιαν 1995 (ΦΕΚ Α΄23),10 Απρ.1996 (ΦΕΚ Α΄74),26 Φεβρ 1998 (ΦΕΚ Α΄44), 31 Μαρτ.2000 (ΦΕΚ Α΄108),19 Αυγ 2002 (ΦΕΚ Α΄205),23 Απρ 2003 (ΦΕΚ Α΄106), 7 Απρ.2004 (ΦΕΚ Α΄90),28 Μαρτ 2005 (ΦΕΚ Α΄89),4 Οκτ.2006 και 31.7.2007 (ΦΕΚ Α΄197) νεωτέρων συμβάσεων. Το Ελληνικόν Δημόσιον εκπροσωπούμενον παρά του Υπουργού των Οικονομικών κ. Γεωργίου Μαρή και η Τράπεζα της Ελλάδος εκπροσωπουμένη υπό του Διοικητού αυτής κ. Εμμανουήλ Τσουδερού εις εκτέλεσιν του άρθρ. 14 του Ν. 4953 του 1931 συνεφώνησαν τα εξής. Άρθρ.1.-Η υπηρεσία συγκεντρώσεως των εσόδων και Πληρωμών του Δημοσίου η ανατεθειμένη εις την Τράπεζαν της Ελλάδος συμφώνως προς το άρθρ. 45 του Καταστατικού και το VI Παράρτημα του Πρωτοκόλλου της Γενεύης της 15ης Σεπτ. 1927 δύναται να επεκταθή και εις περιφερείας ένθα δεν λειτουργούν Υποκαταστήματα ή Πρακτορεία της Τραπέζης της Ελλάδος υπό τους όρους και τας διατυπώσεις τους περιλαμβανομένους εις τα επόμενα άρθρα. Βλ. το ανωτέρω άρθρ. 45 εν τόμ. 12 σελ. 154. Άρθρ.2.-Ο καθορισμός των περιφερειών εις ας θα επεκταθή η κατά το προηγούμενον άρθρον υπηρεσία συγκεντρώσεως καθορίζεται εκάστοτε δι’ αποφάσεως του Υπουργού των Οικονομικών, μετά σύμφωνον γνώμην της Τραπέζης της Ελλάδος. Εις ην περίπτωσιν μετά την επέκτασιν εις τας περιφερείας ταύτας της υπηρεσίας συγκεντρώσεως ήθελον ιδρυθή Υποκαταστήματα ή Πρακτορεία της Τραπέζης της Ελλάδος, η υπηρεσία συγκεντρώσεως από της ιδρύσεως των εν λόγω Υποκαταστημάτων ή Πρακτορείων παύει ενεργουμένη κατά τας διατάξεις της παρούσης Συμβάσεως εκτελείται δε κατά το σύστημα το ισχύον εκάστοτε εις όσας περιφερείας λειτουργούσι Υποκαταστήματα ή Πρακτορεία της Τραπέζης της Ελλάδος. Ταμειακή Υπηρεσία 25.Γ.α.8 Άρθρ.3.-Ο Υπάλληλος της Τραπέζης της Ελλάδος όστις θέλει εκτελεί την κατά το προηγούμενον άρθρον υπηρεσίαν συγκεντρώσεως, καλούμενος «Πράκτωρ της Τραπέζης της Ελλάδος» θέλει εγκατασταθή εντός των Δημοσίων Ταμείων. Προς τον σκοπόν τούτον το Δημόσιον αναλαμβάνει την υποχρέωσιν να παραχωρήση εις την Τράπεζαν της Ελλάδος ιδιαίτερον εντός του Δημοσίου Ταμείου διαμέρισμα ως και Χρηματοκιβώτιον πληρούν πάντας τους όρους ασφαλείας και λειτουργούν δια συστήματος δύο κλειδών. Την μίαν των κλειδών εφ’ όσον αιτήσηται τούτο η Τράπεζα της Ελλάδος υποχρεούται να κρατή ο οικείος Ταμειακός Δ/τής ή έτερος Δημόσιος υπάλληλος οριζόμενος υπό του Δημοσίου. Η υπηρεσία αύτη της Τραπέζης της Ελλάδος θα δικαιούται να εκτελή και πάσαν την σχετικήν με κίνησιν κεφαλαίων ως και την πληρωμήν της υπηρεσίας εθνικών δανείων εργασίαν της Τραπέζης ανατιθέμενην αυτή παρά της Διοικήσεως αυτής. Άρθρ.4.-Η υπηρεσία της συγκεντρώσεως διενεργείται από του Πράκτορος της Τραπέζης της Ελλάδος συμφώνως προς τας διδομένας μετά προηγουμένην συνεννόησιν μετά της Τραπέζης της Ελλάδος οδηγίας προς αυτήν εκ μέρους του Υπουργείου των Οικονομικών (Γενικής Δ/σεως Δημοσίου Λογιστικού). Το καθοριζόμενον εκάστοτε σύστημα συγκεντρώσεως θα αφορά αποκλειστικώς εισπράξεις καθαρώς Χρηματικής διαχειρίσεως συνισταμένας είτε εις την είσπραξιν Δημοσίων Χρημάτων κατατιθεμένων υπό δημοσίων οργάνων ή ιδιωτών εντολή της αρμοδίας δημοσίας αρχής εις την Τράπεζαν είτε εις πληρωμάς εκ των Δημοσίων τούτων Χρημάτων γενομένας βάσει εντολών του Δημοσίου ή των Δημοσίων Επιχειρήσεων ή Ειδικών Ταμείων. Άρθρ.5.-Η ευθύνη της Τραπέζης της Ελλάδος εν τη εκτελέσει της υπηρεσίας συγκεντρώσεως των Εισπράξεων και Πληρωμών του Δημοσίου περιορίζεται συμφώνως προς το άρθρ. 45 παρ. 3 του Καταστατικού αυτής εις την ακριβή εκτέλεσιν των εκάστοτε παρεχομένων αυτή οδηγιών εκ μέρους των αρμοδίων Αρχών, της Τραπέζης απαλλασσομένης του Διοικητικού και Δικαστικού ελέγχου εις ον υπόκεινται οι Δημόσιοι υπόλογοι. Άρθρ.6.-Η ισχύς της παρούσης Συμβάσεως είναι δεκαετής δυναμένη να ανανεωθή μετά την πάροδον της Δεκαετίας ταύτης, επί ίσον χρονικόν διάστημα αμοιβαία συναινέσει των συμβαλλομένων μερών. (Αντί της σελ. 131(α) Σελ. 131(β) Τεύχος 377-Σελ. 75 